Pels- og fjærlus

* bitende lus* sugende lus

Pels- og fjærlus (Phthiraptera) er fjær, pels eller hudparasitter som lever på pattedyr og fugler, noen arter også på mennesker. De får næring ved å suge blod, eller gnag på pels og fjær. De er ektoparasitter som vil si at de lever på (og av) sin vert, uten å drepe den. Det norske betegnelsen «pels- og fjærlus» for Phthiraptera er noe tvetydig ettersom det tidligere har blitt brukt om undergruppen Mallophaga. Kanskje burde gruppen heller kalles «parasittiske lus» eller bare «lus».Aristoteles fortalte at det ble sagt at den greske poeten Alkman døde fra parasittiske lus (phthiriasis), jf. Aristoteles: Περὶ τὰ Ζῷα Ἱστορίαι («Opplysninger om dyr»), 556b-557a.

Pedikulosis er den medisinske benevnelsen når et menneske har lus.

 Liv og utvikling 
 Utseende 
Lus er vingeløse, relativt flattrykte og ganske små. Beina er generelt korte og tykke. De har alle en form for gripeklo på beina. Noen har en eller en dobbel, tydelig klo, andre har en klolignende utvekst. 

 Levevis 
De ulike arten er knyttet til noen få, eller ofte til et bestemte vertsdyr. Noen arter finnes bare på bestemte deler av et vertsdyrs kropp.

Egg limes fast på verten. Limet er vannfast. Hunnen kan legge mellom 50 og 100 egg.

Lus har ufullstendig forvandling, det vil si at utviklingen fra egg til voksen skjer gradvis. De mangler et puppestadium (metamorfose).

 Systematisk inndeling 
Det er totalt 25 familier (i verden) med over 6 000 arter.

Alt er ikke avklart helt, når det gjelder inndelingen av de ulike gruppene av lus.  Phthiraptera regnes (tidligere ?) av enkelte som to ordener: 

 Bitende lus (Mallophaga) har bitende munndeler og lever av å gnage, spise på hud, fjær, pels og annet organisk materiale. Dette er etter all sannsynlighet en parafyletisk gruppe som omfatter gruppene Amblycera og Ischnocera.
 Sugende lus (Anoplura) har sugende munndeler og en «snabel», som de stikker inn i verten for å suge ut kroppsvæske. Til disse ble også regnet Rhynchoptirina.

Systematikken følger Ottesen, 1993, (se kilde).

 Insekter (Ectognatha)
 Vingede insekter (Pterygota)
 Lus (Psocodea)
 Støvlus (Psocoptera)
 Pels- og fjærlus (Phthiraptera) 
 underorden Amblycera – de fleste lever på fugler
 familie Boopiidae – på pungdyr og kasuar
 familie Gyropidae  – for det meste på gnagere
 familie Laemobothriidae – på fugler
 familie fjærlus (Menoponidae) – mer enn 650 arter i verden. – på fugler
 familie Ricinidae – på spurvefugler og kolibrier
 familie Trimenoponidae  – på pungdyr og gnagere  
 underorden Ischnocera
 familie pelslus (Trichodectidae) – mer enn 350 arter i verden, på mange ulike pattedyr.
 Noen arter:
 Damalinia limbata – finnes i pelsen (ull) på sau.
 Damalinia oris  – finnes i pelsen (ull) på sau. En sau kan ha mange hundre tusen lus. Utbredt i hele verden.
 Hundepelslus – kan overføre bendelorm til hunder.
 familie Philopteridae – på fugler og lemurer
 underorden Rhynchophthirina – bare én familie
 familie Haematomyzidae – på elefanter og afrikanske svin
 underorden sugende lus (Anoplura)
 familie Echinophthiriidae  – på seler og oter
 familie Enderleinellidae – på ekorn
 familie Haematopinidae – på hovdyr
 familie Hamophthiriidae – på skjermflygere
 familie Hoplopleuridae – på gnagere, spissmus og pipeharer
 familie Hybophthiridae – på jordsvin
 familie Linognathidae – på hovdyr og hundedyr
 familie Microthoraciidae – på kameldyr
 familie Neolinognathidae – på springspissmus
 familie Pecaroecidae – på navlesvin
 familie Pedicinidae – på apekatter
 familie Pediculidae – Det er bare 3 arter i denne familien.
 Apelus (Pediculus schaeffi) – lever bare på sjimpanse.
 Menneskelus (Pediculus humanus) – Denne arten er omdiskutert hvorvidt det er to arter eller to raser.  Vanligvis regnes de som to raser (underarter).
 Hodelus (Pediculus humanus capitis) – Hodelus er ikke helt uvanlig og den finnes særlig i håret, på hodet.
 Kroppslus (Pediculus humanus corporis) – Kroppslus er svært sjelden i Norge idag, vi er for renslige. Er det snakk om lus er det trolig enten hodelus eller flatlus.
 familie Polyplacidae – på gnagere, trespissmus, haredyr og primater
 familie flatlus (Pthiridae) – Det finnes bare 2 arter.
 Menneskets Flatlus (Pthirus pubis)
 Gorilla flatlus (Pthirus gorillae)
 familie Ratemiidae – på hester og beslektede dyr

 Referanser 

 Litteratur 
 Ottesen, P.S. (red.) (1993): Norske Insektfamilier og deres artsantall. NINA utredning 055, 40 sider.

 Eksterne lenker 

 Norsk Entomologisk forening – for deg som vil lære mer om insekter.
 Tree of life – Lus (engelskspråklig)

Kategori:Lus
Kategori:Parasitter

ca:Poll
eml:Piôc'
ht:Pou